Rajal toimunust pikemalt kirjutas juba  Mihkel    Koos trahviga saime lõpuks 34. koha: Tulemused    Panen siia meie teekonna ja mõned tracki analüüsil silma jäänud märkused.           Ratta teise punkti minnes kaalusin päris tõsiselt varianti sõita ratastega Kukepuu talu juures nii kaugele kui saab ja siis joostes punktis käia. Paraku ei saanud seda Kristjani Mihkliga piisavalt operatiivselt arutada. Kuna ka eest keegi sinna ei keeranud, siis sai massidega kaasa mindud.  Jaagu talu juurest teeristist sõitsime Kukepuu talu teeotsani 10minutit. Sama aeg kulus Jaagu talu juurest teeristist metsani ja tagasi sõidu peale. Pakun, et sellise valiku  korral oleks me 2-st 3-dasse saanud ~8-10minutit kiiremini, sest metsa servast ja Kukepuu talu juurest olnuks punkti enam-vähem sama maa. Oskab keegi öelda, mis seisus oli Kukepuu talu ja 2 punkti vaheline siht?      9. punkt ~3,5 minutit  10. punkt ~7 minutit  14.punkt ~13 minutit           SI kaotamine läks kokku ~23 minutit, millest 5 minutit kulus kadumise avastamisele  ja rullide tagasi jalga panekule ja 18 minutit SI järel käimisele.  22. punkti otsimine ~6-7 minutit  48. punkti otsimine ~7 minutit    Rabas oli minul oma 90kg kohati ikka suht raske. Kui ma 13-dast 14-dasse minnes lühikese aja jookusul 5-6 korda järjest kas põlvini või vööni sisse vajusin ja siis jälle neljakäpukil välja roomasin küsis keegi selja taga tulnud Maratonspordist, et kas see üks mees otsib teil nimelt neid auke :-)    Rada ise oli väga lahe ja eriti meeldisid  mulle mõnusad ja värskendavad jõe ületused.